CELEX: C2007/315/11
Language: mt
Date: 2007-12-22 00:00:00
Title: Kawża C-374/05: Sentenza tal-Qorti tal-Ġustizzja (It-Tieni Awla) tat- 8 ta' Novembru 2007 (talba għal deċiżjoni preliminari mill-Bundesgerichtshof- Il-Ġermanja) — Gintec International Import-Export GmbH vs Verband Sozialer Wettbewerb eV (Direttivi 2001/83/KE u 92/28/KEE — Liġi nazzjonali li tipprojbixxi li jsir reklamar għall-prodotti mediċinali permezz ta' dikjarazzjonijiet ta' terzi persuni jew permezz ta' tlugħ bix-xorti — Użu tar-riżultati globalment pożittivi ta' stħarriġ imwettaq fost il-konsumaturi kif ukoll tat-tlugħ bix-xorti ta' kull xahar biex tintrebaħ kaxxa tal-prodott)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/7
            
         Sentenza tal-Qorti tal-Ġustizzja (It-Tieni Awla) tat-8 ta' Novembru 2007 (talba għal deċiżjoni preliminari mill-Bundesgerichtshof- Il-Ġermanja) — Gintec International Import-Export GmbH vs Verband Sozialer Wettbewerb eV
   (Kawża C-374/05) (1)
   
   (Direttivi 2001/83/KE u 92/28/KEE - Liġi nazzjonali li tipprojbixxi li jsir reklamar għall-prodotti mediċinali permezz ta' dikjarazzjonijiet ta' terzi persuni jew permezz ta' tlugħ bix-xorti - Użu tar-riżultati globalment pożittivi ta' stħarriġ imwettaq fost il-konsumaturi kif ukoll tat-tlugħ bix-xorti ta' kull xahar biex tintrebaħ kaxxa tal-prodott)
   (2007/C 315/11)
   Lingwa tal-kawża: Il-Ġermaniż
   Qorti tar-rinviju
   Bundesgerichtshof
   Partijiet fil-kawża prinċipali
   
      Rikorrenti: Gintec International Import-Export GmbH
   
      Konvenuta: Verband Sozialer Wettbewerb eV
   Suġġett
   Talba għal deċiżjoni preliminari — Bundesgerichtshof — Interpretazzjoni ta' l-Artikoli 87(3), u 90(j), tad-Direttiva tal-Parlament Ewropew u tal-Kunsill 2001/83/KE, tas-6 ta' Novembru 2001, dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem (ĠU L 311, p. 67), kif emendata mid-Direttiva tal-Parlament Ewropew u tal-Kunsill 2004/27/KE, tal-31 ta' Marzu 2004, li temenda d-Direttiva 2001/83/KE dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem (ĠU L 136, p. 34), kif ukoll ta' l-Artikoli 2(3), u 5(j), tad-Direttiva tal-Kunsill 92/28/KEE, tal-31 ta' Marzu 1992, dwar ir-reklamar ta' prodotti mediċinali għall-użu mill-bniedem (ĠU L 113, p. 13) — Leġiżlazzjoni nazzjonali li tipprojbixxi r-reklamar tal-prodotti mediċinali permezz tax-xhieda ta' persuni li mhumiex speċjalisti jew permezz ta' lotteriji — Użu tar-riżultati, globalment pożittivi, ta' stħarriġ magħmul fost il-konsumaturi kif ukoll tat-tlugħ bix-xorti kull xahar ta' kaxxa tal-prodott.
   Dispożittiv
   
               1)
            
            
               Id-Direttiva tal-Parlament Ewropew u tal-Kunsill 2001/83/KE, tas-6 ta' Novembru 2001, dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem, kif emendata mid-Direttiva tal-Parlament Ewropew u tal-Kunsill 2004/27/KE, tal-31 ta' Marzu 2004, ħolqot armonizzazzjoni kompleta fil-qasam tar-reklamar għall-prodotti mediċinali, u l-każijiet li fihom l-Istati Membri jistgħu jadottaw dispożizzjonijiet differenti mir-regoli stabbiliti minn din id-Direttiva huma elenkati espliċitament. B'hekk, l-imsemmija Direttiva għandha tiġi interpretata fis-sens li Stat Membru ma jistax jistabbilixxi, fil-leġiżlazzjoni nazzjonali tiegħu, projbizzjoni assoluta u mingħajr kundizzjoni mill-użu ta' dikjarazzjonijiet ta' terzi persuni fir-reklamar għall-prodotti mediċinali li huma intiżi għall-pubbliku, filwaqt li l-użu tagħhom jista' biss jiġi limitat, b'mod konformi ma' din l-istess direttiva, minħabba l-kontenut speċifiku tagħhom jew minħabba l-kwalità ta' l-awtur tagħhom.
            
         
               2)
            
            
               
                           a)
                        
                        
                           Id-Direttiva 2001/83, kif emendata mid-Direttiva 2004/27, tobbliga lill-Istati Membri sabiex jistabbilixxu, fil-leġiżlazzjoni nazzjonali tagħhom, projbizzjoni mill-użu ta' dikjarazzjonijiet ta' terzi persuni fir-reklamar għall-prodotti mediċinali li huma intiżi għall-pubbliku, meta dawn jirreferu, b'mod mhux xieraq, allarmanti jew qarrieq, għaċ-ċertifikati ta' fejqan fis-sens ta' l-Artikolu 90(j) tad-Direttiva 2001/83, kif emendata mid-Direttiva 2004/27, u b'hekk, dan il-kunċett ta' “ċertifikati ta' fejqan” għandu jiġi interpretat bħala wieħed li ma jinkludix riferiment għat-tisħiħ tal-benesseri tal-persuna meta l-effikaċja terapewtika tal-prodott mediċinali fis-sens ta' l-eliminazzjoni ta' marda partikolari ma tissemmiex. L-Artikolu 90(ċ) tad-Direttiva 2001/83, kif emendata mid-Direttiva 2004/27, jobbliga wkoll lill-Istati Membri sabiex jistabbilixxu fil-leġiżlazzjoni nazzjonali tagħhom projbizzjoni mill-użu ta' dikjarazzjonijiet ta' terzi persuni fir-reklamar għall-prodotti mediċinali li huwa intiż għall-pubbliku, meta dawn jagħtu l-impressjoni li l-użu tal-prodott mediċinali jikkontribwixxi biex isaħħaħ is-sensazzjoni ġenerali ta' benesseri.
                        
                     
                           b)
                        
                        
                           L-Artikoli 87(3) 88(6) u 96(1) tad-Direttiva 2001/83, kif emendata mid-Direttiva 2004/27, jipprojbixxu r-reklamar għal prodott mediċinali taħt forma ta' tlugħ bix-xorti mħabbar fuq l-Internet, safejn dan jiffavorixxi l-użu mhux razzjonali ta' dan il-prodott mediċinali u jwassal għad-distribuzzjoni diretta tiegħu lill-pubbliku kif ukoll għall-għoti ta' kampjuni b'xejn.
                        
                     
         
               3)
            
            
               L-ewwel u t-tieni domanda preliminari jingħataw l-istess risposta fil-każ ta' l-applikazzjoni tad-dispożizzjonijiet tad-Direttiva tal-Kunsill 92/28/KEE, tal-31 ta' Marzu 1992, dwar ir-reklamar ta' prodotti mediċinali għall-użu mill-bniedem.
            
         
      (1)  ĠU C 315 ta' l-10.12.2005.